Peder Rinde

Peder Eilertsen Rinde (født 6. oktober 1844 i Sannidal, død 9. november 1937 i Skåtøy)Vilhelm Haffner: Stortinget og statsrådet 1915–1945, bind 1, Oslo 1949, side 600–601. var en norsk godseier og politiker (V).

Hans far var gårdbruker og skipsreder, og Peder Rinde gikk på fylkeslandbruksskole og på tegneskole i Skien. Han var handelsmann, reder og trelasthandler 1873–1886. Fra 1886 eide han gården Kalstad i Skåtøy. I 1921 flyttet han til Løvdal i samme kommune. 

Rinde satt på Stortinget 1877–1900 (for Bratsberg amt) og 1906–1918 (for Bamble krets i samme amt), i alt 36 ordentlige og to overordentlige storting. Han identifiserte seg sterkt med den jaabækske bondevennbevegelsen og regnes som Jaabæks arvtaker som «sparemann».

Rinde var ordfører i hjemkommunen Sannidal (den gang Sandøkedal ) 1871–1874 og 1879–1882. Senere var han ordfører i den nyopprettede nabokommunen Skåtøy 1886–1902. Han hadde også tallrike andre verv i kommune og amt. Han var direktør for Norges Hypotekbank 1899–1911.

Han redigerte flere blad som ledd i sin politiske virksomhet, blant annet Nordmanden, utgav brosjyrer og skrev artikler. Han publiserte kommentarutgaver til flere lover. Videre utgav han biografiske tekster om stortingets medlemmer og egne livserindringer.

Rinde eide Austrått fra 1908 til 1912, der ble han kalt en «spekulant».Håkon A. Andersen og Terje Bratberg. Austrått, herregård i tusen år. NKIM, 2006 Han bodde aldri på Austrått. 

Som politiker karakteriseres han slik: «I sin politiske kamp var Peder Rinde seig og stri, og motstanderne kunne ofte synes han var småskåren».Yrjar Heimbygdslag: Familien Ingeborg Andreassen og Peder Eilertsen Rinde (av Terje Sørensen) Besøkt 14. mai 2014

 Referanser 

 Eksterne lenker 


Kategori:Ordførere i Skåtøy
Kategori:Ordførere i Sannidal
Kategori:Venstre-ordførere i Telemark
Kategori:Stortingsrepresentanter 1916–1918
Kategori:Stortingsrepresentanter 1913–1915
Kategori:Stortingsrepresentanter 1910–1912
Kategori:Stortingsrepresentanter 1907–1909
Kategori:Stortingsrepresentanter 1898–1900
Kategori:Stortingsrepresentanter 1895–1897
Kategori:Stortingsrepresentanter 1892–1894
Kategori:Stortingsrepresentanter 1889–1891
Kategori:Stortingsrepresentanter 1886–1888
Kategori:Stortingsrepresentanter 1883–1885
Kategori:Stortingsrepresentanter 1880–1882
Kategori:Stortingsrepresentanter 1877–1879
Kategori:Stortingsrepresentanter fra Venstre
Kategori:Stortingsrepresentanter for Bratsberg amt
Kategori:Norske handelsfolk
Kategori:Norske godseiere
Kategori:Norske skipsredere
Kategori:Norske forfattere av erindringsbøker
Kategori:Personer fra Kragerø kommune
Kategori:Fødsler i 1844
Kategori:Dødsfall i 1937